钦定古今图书集成/明伦汇编/氏族典/第303卷 > 梁梦环
## 钦定古今图书集成/明伦汇编/氏族典/第303卷 > 梁梦环

按《明外史刘志选传》：“梁梦环，广东顺德人。举进士，历
官御史。父事魏忠贤。杨涟等既逐，希旨劾汪文言，遂
兴大狱，出巡山海关。刘志选之劾张国纪也，忠贤意
未逞，梦环侦知之。天启七年，驰疏极论国纪罪，国纪
竟勒还籍。梦环建祠祀忠贤，三疏诵功德，擢太仆卿。
忠贤诛，被论削籍，寻逮系论死。”